CELEX: 32011D0897
Language: el
Date: 2011-12-19 00:00:00
Title: 2011/897/ΕΕ: Απόφαση του Ευρωπαϊκού Συμβουλίου, της 19ης Δεκεμβρίου 2011, σχετικά με τον διορισμό ενός μέλους της εκτελεστικής επιτροπής της Ευρωπαϊκής Κεντρικής Τράπεζας

29.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 345/21
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ
   της 19ης Δεκεμβρίου 2011
   σχετικά με τον διορισμό ενός μέλους της εκτελεστικής επιτροπής της Ευρωπαϊκής Κεντρικής Τράπεζας
   (2011/897/ΕΕ)
   ΤΟ ΕΥΡΩΠΑΪΚΟ ΣΥΜΒΟΥΛΙΟ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 283 παράγραφος 2,
   Έχοντας υπόψη το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 11.2,
   Έχοντας υπόψη τη σύσταση του Συμβουλίου της Ευρωπαϊκής Ένωσης (1),
   Έχοντας υπόψη τη γνώμη του Ευρωπαϊκού Κοινοβουλίου (2),
   Έχοντας υπόψη τη γνώμη του διοικητικού συμβουλίου της Ευρωπαϊκής Κεντρικής Τράπεζας (3),
   Εκτιμώντας τα ακόλουθα:
   
               (1)
            
            
               Με επιστολή της 10ης Νοεμβρίου 2011, ο πρόεδρος της Ευρωπαϊκής Κεντρικής Τράπεζας κ. Mario DRAGHI ανακοίνωσε την απόφαση του κ. Lorenzo BINI SMAGHI να παραιτηθεί από τη θέση του στην εκτελεστική επιτροπή με ισχύ από την εκπνοή τής 31ης Δεκεμβρίου 2011. Ως εκ τούτου, είναι απαραίτητος ο διορισμός ενός νέου μέλους της εκτελεστικής επιτροπής της Ευρωπαϊκής Κεντρικής Τράπεζας.
            
         
               (2)
            
            
               Το Ευρωπαϊκό Συμβούλιο επιθυμεί τον διορισμό του κ. Benoît COEURÉ που, κατά την άποψή του, πληροί όλες τις προϋποθέσεις που προβλέπονται στο άρθρο 283 παράγραφος 2 της Συνθήκης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Benoît COEURÉ διορίζεται μέλος της εκτελεστικής επιτροπής της Ευρωπαϊκής Κεντρικής Τράπεζας για θητεία οκτώ ετών από την 1η Ιανουαρίου 2012.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει από την ημερομηνία έκδοσής της.
   
      Βρυξέλλες, 19 Δεκεμβρίου 2011.
      
         
            Για το Ευρωπαϊκό Συμβούλιο
         
         
            Ο Πρόεδρος
         
         H. VAN ROMPUY
      
   
   
      (1)  Δεν έχει ακόμη δημοσιευθεί στην Επίσημη Εφημερίδα.
   
      (2)  Γνώμη που δόθηκε στις 14 Δεκεμβρίου 2011 (δεν έχει ακόμη δημοσιευθεί στην Επίσημη Εφημερίδα).
   
      (3)  Γνώμη που δόθηκε στις 8 Δεκεμβρίου 2011 (δεν έχει ακόμη δημοσιευθεί στην Επίσημη Εφημερίδα).